OM MAPPEVURDERING I NORSK FOR FLU

I. Noverande evalueringsordning i norsk for FLU

4 timars skriftleg individuell  skuleeksamen  i  ei  av målfortmene  i føresteårs pensum (50 %)

4-timars skriftleg individuell skuleeksamen i den andre målforma i andreårs pensum (50 %)

Oppgåvene vert laga av faglærar med ekstern oppgåvekonsulent.

Det har ikkje vore obligatoriske munnlege oppgåver knytte til fagleg emne) praksis  eller drama-norsk-aktivitetar. 

Obligatoriske oppgåvesvar i praktisk norsk ( 3. året) skal godkjennast. 

II. Drøfting av mappeevaluering i norsk

1. Korleis kunne ein tenkja seg bruk av mappevurdering?

· Ei arbeidsmappe vil kunna dokumentera studentane sitt arbeid og studium innan dei ulike emna i norskfaget. (Innhald og omfang av innlegga i arbeidsmappa må vera definert.)

· Produksjonen av arbeidsmappa vil kunna erstatta begge dei skriftlege eksamensprøvene eller den eine prøva. 

· Eit definert utval frå arbeidsmappa, = presentasjonsmappa, kan i så fall leggjast fram for vurdering av sensor.

· Dersom mappevurdering skal erstatta begge dei skriftlege eksamensprøvene, må ein munnleg eksamen med utgangspunkt i arbeids- og presentasjonsmappa koma i staden.

· Ein  kan også tenkja seg at arbeidet med mappa (vekt på studieprosessen) vert utgangspunkt for den oppgåva studentane får å arbeida med til heimeeksamen (vekt på sluttkompetanse).

· Ei mappe skal kunna innehalda både små og omfattande arbeid;  papirinnlegg og digitale innlegg; individuelle innlegg og fellesinnlegg.

2. Pro et contra mappeevaluering
a) Pro

· skriving fremjar studium/læring

· arbeidet med ei mappe er kanskje meir i samsvar med eit konstruktivistisk læringssyn enn avsluttande skriftleg eksamen

· arbeidet med mappa sikrar eit jamt arbeid med faget og kan bli ei drivkraft i studiet

· arbeidet med mappa flyttar fokus frå sluttprodukt i studiet (eksamensoppgåva) til studieprosessen, og gir studenten eit materiale til å vurdera og kommentera sin eigen studieprogresjon.

b) Contra

· berre mappevurdering medfører munnleg eksamen med heile kullet i alle fag noko som verkar uoverkommeleg

· det vert eit stort oppgåvepress (oppgåvetrengsel) når alle fag heile tida pålegg arbeidsoppgåver til mappa

· mappevurdering kan føra til meir fokus på produktet enn på studie-/arbeidsprosessen

· arbeidsoppgåvene bandlegg studietida (’oppmerksomheitstida’). Det kan bety at alle eller ingen fag må bruka mappe, og ein må gjera det i same omfang.

· mappeinnlegga kan bli avskrifter frå t.d. internet

3. Nokre uavklarte spørsmål ved mappeevaluering

· Skal mappa vera offentleg eller privat?

· Kan mappa innehalda uferdige produkt?

· Dersom mappa skal publiserast, kva då med formelle feil og liknande?

· Korleis skal ein vurdera dei første mappeinnlegga i studiet?

· Skal ein kunna endra mappeinnlegga undervegs i studiet?

· Bør mappa innehalda ein refleksjonsdel, ei oppsummerande sjølvvurdering?

· Inneber det at faglærar godkjenner at mappeinnlegget er levert også at innlegget får ståkarakter?

· Korleis skal ein student som stryk på mappeevalueringa, kunna vurderast på nytt?

III. Framlegg til ny evalueringsordning i norsk

Norsk ynskjer ei evalueringsordning som ivaretek både vektlegging av studieprosessen og den faglege sluttkompetansen:

1 Gjennom studiet (dei to studieåra) utviklar studentane ei fagmappe i norsk FLU som skal dokumentera studentane sitt arbeid med og studium innan ulike emne i norskfaget. (Innhald og omfang av innlegga i mappa må vera definert.) Innlegga skal godkjennast.

2 Fagmappa skal innehalda  4-5 innlegg gjennom to år. Med fagmappa som utgangspunkt og fundament får studentane ei eksamensoppgåve der dei   i løpet av ein 3-dagars heimeeksamen t.d. skal bearbeida og utvikla materiale frå fagmappa. Heimeeksamen tel 50 %. 

3 Studentane sin kompetanse innan fagemne som ikkje er emne for heimeeksamen, vert prøvd i ein 4-timars skuleeksamen 2. året Skuleeksamen tel 50 %.

4 Munnleg eller praktisk prøving  i norskfaget kan vera  obligatoriske oppgåver som er knytte til praksis eller til arbeidet i faga.  Oppgåvene skal godkjennast.  

